श्रीराम चौहान

श्रीराम चौहान (जन्म 20 सितंबर 1953) एक भारतीय राजनेता और 18वीं उत्तर प्रदेश विधानसभा के सदस्य हैं जो खजनी निर्वाचन क्षेत्र का प्रतिनिधित्व करते हैं। वे 1999 में राज्य मंत्री, संसदीय कार्य और 1999 से 2001 तक तीसरे वाजपेयी मंत्रालय में उपभोक्ता मामले, खाद्य और सार्वजनिक वितरण राज्य मंत्री रहे चुके है। वह उत्तर प्रदेश में बस्ती से 13 वीं लोकसभा के लिए सांसद चुने गए थे। 1975 में उन्हें आपातकाल में कैद किया गया था।

व्यक्तिगत जीवन
चौहान का जन्म 20 सितंबर 1953 को उत्तर प्रदेश के बस्ती जिले (अब संत कबीर नगर जिला में) के खलीलाबाद शहर में राम नरेश और केशरी देवी के यहाँ हुआ था।  वह पोस्ट-ग्रेजुएट हैं और किसान स्नाटककोटर महाविद्यालय, बस्ती में पढ़े थे।  चौहान ने अक्टूबर 1971 में गैंदा देवी से शादी की, जिनसे उनकी दो बेटियां और एक बेटा है। वह पेशे से एक कृषक हैं।

 राजनीतिक करियर 
चौहान  17वीं उत्तर प्रदेश की विधान सभा के सदस्य रह चुके हैं।  2017 से, उन्होंने धनघटा निर्वाचन क्षेत्र का प्रतिनिधित्व किया है और भारतीय जनता पार्टी के सदस्य हैं। वह तीन बार बस्ती(लोकसभा निर्वाचन क्षेत्र) से पूर्व सांसद रह चुके हैं।

2017 के चुनावों में उन्होंने समाजवादी पार्टी के उम्मीदवार अलगू प्रसाद को 16,909 मतों के अंतर से हराया था।

उन्हें 21 अगस्त 2019 को योगी आदित्यनाथ मंत्रालय में राज्य मंत्री (स्वतंत्र प्रभारी) नियुक्त किया गया है।

2022 उत्तर प्रदेश विधान सभा चुनाव में, चौहान ने खजनी निर्वाचन क्षेत्र से चुनाव लड़ा और प्रतिद्वंद्वी समाजवादी पार्टी की रूपवती बेलदार को 37,101 मतों से हराया।

सन्दर्भ

श्रेणी:भारतीय राजनीतिज्ञ
श्रेणी:1953 में जन्मे लोग
श्रेणी:जीवित लोग
श्रेणी:उत्तर प्रदेश के लोकसभा सदस्य